《次韵仇仁近有怀见寄十首》
元代·方回

少年忽作白头人，慷慨悲歌岂为身。
屈子独醒天可问，重华久去士常贫。
瓶无储粟陶元亮，马似乘船贺季真。
此味孰能相识察，陨霜硕果有余春。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。